
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А

София 1000, пл. "Света Неделя" №6,  тел: (+359 2)   9401 444, факс: (+359 2) 9401 595



РЕШЕНИЕ
№ РС-502-19-041

Днес, на 29.04.2020 г., Комисията за противодействия на корупцията и за отнемане на незаконно придобитото имущество /КПКОНПИ/, в състав:

Сотир Цацаров- Председател
Антон Славчев – Заместник – председател
Антоанета Георгиева – Цонкова – член
Пламен Йоцов – член
Силвия Къдрева - член

У С Т А Н О В И :

Производството е по реда на чл. 71, ал.1, предложение първо от Закона за противодействия на корупцията и за отнемане на незаконно придобитото имущество (ЗПКОНПИ), образувано въз основа на сигнал с рег. № ЦУ01/С-502/25.06.2019 г.
Сигналът е подаден против Виктор Кирчев – директор на Регионална здравна инспекция – К..
По същество, в сигнала се твърди, че съпругата на Кирчев има регистриран кабинет за неконвенционални методи за благоприятно въздействие върху индивидуалното здраве, чиято дейност подлежи на контрол от РЗИ-К. Като директор на РЗИ-К., Кирчев е изплащал суми по фактури за закупуване на авточасти и автоуслуги от фирмите на съпругата си – „********“ ООД и „********“ ООД.
Към сигнала не са приложени доказателства.
От министъра на здравеопазването са изискани и представени следните доказателства: трудов договор № РД-15-148/08.03.2016 г., заповед № РД-15-342/01.03.2019 г., трудов договор № РД-15-343/01.03.2019 г., декларация от 08.03.2016 г. за имотно състояние по чл. 107а от КТ, декларация от 08.03.2016 г. по чл. 12, т. 1 от ЗПУКИ (отм.), декларация от 08.03.2016 г. по чл. 12, т.2 във вр. с чл. 14 от ЗПУКИ (отм.), декларация от 26.04.2016 г. по чл. 107а, ал.5 от КТ и копие от одитен доклад № ВОК-20/30.07.2019 г. за извършен одитен ангажимент за консултиране на РЗИ-К. относно: „Анализ и оценка на законосъобразното разходване на средствата за закупуване на авточасти и автоуслуги за периода 01.03.2016 г. – 30.06.2019 г. в РЗИ-К. ведно с приложенията към него, длъжностна характеристика за длъжността „директор на Регионална здравна инспекция, Правила за изграждане на системи за финансово управление и контрол на качеството на дейността на РЗИ-К., длъжностна характеристика на длъжността „директор“ на Дирекция „Административно-правно, финансово и стопанско обслужване“ в РЗИ-К., длъжностна характеристика на длъжността „главен секретар“ в РЗИ-К., 16 бр. заповеди на директора на РЗИ-К. за заместването му във връзка с ползване на отпуск, Протокол за извършена проверка за спазване на здравните изисквания към помещенията, в които лицата упражняват дейности по неконвенционални методи за благоприятно въздействие върху индивидуалното здраве с изх.№ 4/02.02.2016 г., Удостоверение за регистрация на лице, което упражнява неконвенционални методи за благоприятно въздействие върху индивидуалното здраве № 6/05.02.2016 г., Процедура за извършване на административна услуга „Издаване на удостоверение за регистрация на лица практикуващи неконвенционални методи за благоприятно въздействие върху индивидуалното здраве“ № 1793 на РЗИ-К., писмо с изх.№ 11-02-75/13.11.2017 г. на Министерство на здравеопазването, доклад с изх.№ К-2412#1/11.12.2017 г. от директора на РЗИ-К., констативен протокол № 17/11.12.2017 г. за резултатите от направена проверка относно писмо с изх.№ 11-02-75/13.11.2017 г. от Министерство на здравеопазването, заповед № РД-01-70/14.02.2019 г. на директора на РЗИ-К., Удостоверения за регистрация на лице, което упражнява неконвенционални методи за благоприятно въздействие върху индивидуалното здраве с № 6/14.08.2019 г. и № 6/01.11.2019 г., писмо с изх.№ ИАМН-94-00-54/09.08.2019 г. за получен сигнал в Изпълнителна агенция „Медицински надзор“, писмо с изх.№ 04-166-1/19.08.2019 г. с отговор на писмо с изх.№ ИАМН-94-00-54/09.08.2019 г. и писмо от Министерство на здравеопазването с вх.№ ЦУ01/4081 от 05.03.2020 г. на КПКОНПИ.
Служебно е извършена справка в НБД „Население“ и в Търговски регистър.

От събраните в хода на административното производство доказателства Комисията установи следното от фактическа страна

Сигналът е подаден от лице с посочени имена, адрес и е подписан.
Виктор Кирчев заема длъжността „директор“ на РЗИ-К. по силата на трудов договор № РД-15-148/08.03.2016 г., считано от 08.03.2016 г., до провеждане на конкурс и по силата на трудов договор № РД-15-343/01.03.2019 г., считано от същата дата, след проведен конкурс.
От извършената справка в НБД „Население“ се установява, че Виктор Кирчев с ЕГН ******** е съпруг на Х. В. К. с ЕГН ********.
От извършената справка в Търговски регистър се установява, че дружеството „********“ ЕООД с ЕИК ******** е с управител и едноличен собственик на капитала Х. В. К., и с предмет на дейност: изготвяне и приложение на програми за здравословен начин на живот, търговия с хранителни добавки и козметика, разносна и каталожна търговия, консултативна и холистична дейност, психологическо консултиране, скенер терапия, клетъчно изчистване и друга дейност, която изрично не е забранена от законодателството. Дружеството е вписано в Търговския регистър на 09.05.2017 г.
От извършена справка в Регистър на неконвенционални методи за благоприятно въздействие върху индивидуалното здраве на РЗИ-К. е установено, че Х. В. К. е регистрирана с № 0916380006 по специалности: изготвяне на нетрадиционни физикални методи; диетика и лечебно гладуване; използване на нелекарски продукти от органичен произход, от минерален произход; хомеопатия; акупунктура и акупресура.
С писмо изх.№ 11-02-75/13.11.2017 г. Главния държавен здравен инспектор е разпоредил на Регионалните здравни инспекции извършване на проверка по опазване на нормативните изисквания към дейността на всички регистрирани в РЗИ лица, които упражняват неконвенционални методи за благоприятно въздействие върху индивидуалното здраве.
Във връзка с разпореждането на до директорите на Регионалните здравни инспекции, обективирано в писмо с изх.№ 11-02-75/13.11.2017 г. Виктор Кирчев, в качеството си на директор на Регионална здравна инспекция – К., е издал заповед № РД 01-187/04.12.2017 г., с която на основание чл. 10 от Устройствения правилник на Регионалните здравни инспекции е наредил В. Д. П. – главен инспектор в дирекция „Медицински дейности“ да извърши проверка по спазване на нормативните изисквания към дейността на регистрираните в РЗИ-К. лица, които упражняват неконвенционални методи за благоприятно въздействие върху индивидуалното здраве.
В изпълнение на заповед № РД 01-187/04.12.2017 г. с Констативен протокол № 17/11.12.2017 г. за резултатите от направената проверка д-р П. е констатирано, че лицата практикуващи неконвенционални методи на лечение са спазили нормативните изисквания и не са предприемани административно-наказателни мероприятия от страна на РЗИ-К., в това число и по отношение на Х. В. К., вписана в Регистъра на РЗИ-К. с рег.№ ********.
В резултат на извършената проверка Виктор Кирчев е изготвил доклад с изх.№ К-2412#1/11.12.2017 г. до Главния държавен здравен инспектор за резултата от същата, отразяващ  констатациите на главения инспектор в дирекция „Медицински дейности“.
С писмо изх.№ 04-166-1/19.08.2019 г. на директора на РЗИ-К., в отговор на писмо с изх.№ ИАМН-94-00-54/09.08.2019 г. на Изпълнителния директор на Изпълнителна агенция „Медицински надзор“, свързано с искане за извършване на проверка по отношение на дейността на Х. В. К., като лице, което упражнява неконвенционални методи за благоприятно въздействие върху индивидуалното здраве, същият е уведомил Изпълнителния директор на Изпълнителна агенция „Медицински надзор“ за наличието на свързаност между него и съпругата му и е предложил проверката да бъде извършена от друга Регионална здравна инспекция или от Дирекция „Контрол на медицинските дейности и оценка на качеството“ при ИА „Медицински надзор“.
От извършената справка в Търговски регистър се установява, че Х. В. К. е управител и съдружник в дружествата „********“ ООД с ЕИК ******** и „********“ ООД с ЕИК ********. До 05.02.2016 г. Виктор Кирчев е бил управител и съдружник в дружествата „********“ ООД и „********“ ООД.
Това обстоятелство не е декларирано от Виктор Кирчев в подадената от него на 08.03.2016 г. декларация по чл. 12, т. 2 във вр. с чл. 14 от ЗПУКИ (отм.).
Видно от констатациите в одитен доклад № ВОК-20/30.07.2019 г. за извършен одитен ангажимент за консултиране на РЗИ – К. относно: „Анализ и оценка на законосъобразното разходване на средствата за закупуване на авточасти и автоуслуги за периода 01.03.2016 г. – 30.06.2019 г. в РЗИ – К., както и от събраните по преписката доказателства е установено, че РЗИ – К. е извършило разходи за закупуване на авточасти и извършване на автоуслуги по отношение различни търговски дружества, в това число и по отношение на дружествата „********“ ООД и „********“ ООД, както следва:
По отношение на „********“ ООД:
- по фактура № 1181/05.05.2016 г. – сума в размер на 74.00 лв., по предложение за поемане на финансово задължение № 121/05.05.2016 г.;
- по фактура № 1237/29.08.2016 г. – сума в размер на 99.00 лв., по предложение за поемане на финансово задължение № 271/03.08.2016 г. - сумата е изплатена с платежно нареждане от 08.09.2016 г.;
- по фактура № 1254/07.10.2016 г. – сума в размер на 266.00 лв., по предложение за поемане на финансово задължение № 250/07.10.2016 г. - сумата е изплатена, чрез електронно банкиране от М. Г. Ж. / П. К. П.;
- по фактура № 1285/12.01.2017 г. – сума в размер на 65.00 лв., по предложение за поемане на финансово задължение № 11/12.01.2017 г. - сумата е изплатена, чрез електронно банкиране от М. Г. Ж. / Виктор Кирчев;
- по фактура № 1286/19.01.2017 г. – сума в размер на 41.00 лв., по предложение за поемане на финансово задължение № 22/19.01.2017 г. - сумата е изплатена, чрез електронно банкиране от М. Г. Ж. / Виктор Кирчев;
- по фактура № 1340/18.05.2017 г. – сума в размер на 746.00 лв., по предложение за поемане на финансово задължение № 124/16.05.2017 г. - сумата е изплатена, чрез електронно банкиране от М. Г. Ж. / Виктор Кирчев;
- по фактура № 1388/05.09.2017 г. – сума в размер на 156.00 лв., по предложение за поемане на финансово задължение № 213/05.09.2017 г. - сумата е изплатена, чрез електронно банкиране от М. Г. Ж. / Виктор Кирчев;
- по фактура № 1412/25.10.2017 г. – сума в размер на 163.00 лв., по предложение за поемане на финансово задължение № 274/25.10.2017 г. - сумата е изплатена, чрез електронно банкиране от М. Г. Ж. / Виктор Кирчев;
- по фактура № 1425/04.12.2017 г. – сума в размер на 90.00 лв., по предложение за поемане на финансово задължение № 368/04.12.2017 г. - сумата е изплатена, чрез електронно банкиране от М. Г. Ж. / Виктор Кирчев;
- по фактура № 1424/04.12.2017 г. – сума в размер на 241.00 лв., по предложение за поемане на финансово задължение № 358/04.12.2017 г. - сумата е изплатена, чрез електронно банкиране от М. Г. Ж. / Виктор Кирчев;
- по фактура № 1439/04.12.2018 г. – сума в размер на 51.00 лв., по предложение за поемане на финансово задължение № 18/22.01.2018 г. - сумата е изплатена, чрез електронно банкиране от М. Г. Ж. / Виктор Кирчев;
- по фактура № 1494/19.11.2018 г. – сума в размер на 60.00 лв., по предложение за поемане на финансово задължение № 298/19.11.2018 г. - сумата е изплатена, чрез електронно банкиране от  М. Г. Ж. / Виктор Кирчев;
- по фактура № 1518/07.03.2019 г. – сума в размер на 137.00 лв., по предложение за поемане на финансово задължение № 45/07.03.2019 г. - сумата е изплатена, чрез електронно банкиране от М. Г. Ж. / Виктор Кирчев;
Общо изплатените суми на „********“ ООД са в размер на 2 207 (две хиляди двеста и седем) лв.
По отношение на „********“ ООД:
- по фактура № 100/31.10.2016 г.  – сума в размер на 179.00 лв. , по предложение за поемане на финансово задължение № 293/31.10.2016 г. - сумата е изплатена, чрез електронно банкиране от М. Г. Ж. / П. К. П.;
- по фактура № 103/11.11.2016 г.  – сума в размер на 291.00 лв. , по предложение за поемане на финансово задължение № 280/11.11.2016 г. - сумата е изплатена, чрез електронно банкиране от М. Г. Ж. / П. К. П.;
- по фактура № 105/11.11.2016 г.  – сума в размер на 134.00 лв. , по предложение за поемане на финансово задължение № 279/11.11.2016 г. - сумата е изплатена, чрез електронно банкиране от М. Г. Ж. / П. К. П.;
- по фактура № 106/11.11.2016 г.  – сума в размер на 183.00 лв. , по предложение за поемане на финансово задължение № 278/07.11.2016 г. - сумата е изплатена, чрез електронно банкиране от М. Г. Ж. / П.К. П.;
- по фактура № 111/27.12.2016 г.  – сума в размер на 20.00 лв. , по предложение за поемане на финансово задължение № 370/27.12.2016 г.; сумата е изплатена с разходен касов ордер № 389/27.12.2016 г.от 08.09.2016 г.;
- по фактура № 110/27.12.2016 г.  – сума в размер на 63.01 лв. , по предложение за поемане на финансово задължение № 369/27.12.2016 г. - сумата е изплатена с разходен касов ордер № 394/27.12.2016 г.от 08.09.2016 г;
Общо изплатените суми на „********“ ООД са в размер на 870.01 (осемстотин и седемдесет лева и една стотинка) лв.
В доклада е констатирано, че фактурите са придружени с предложение за поемане на финансово задължение от директора на дирекция „АПФСО“ до директора на РЗИ-К., съгласно разписания ред в „Общи правила за осъществяване на предварителен контрол в РЗИ-К., като същите са одобрени от главния секретар. Въз основа на фактурите е извършван предварителен контрол от служител, изпълняващ функциите на финансов контрольор. В контролните листа е изразено мнение за поемане на задължение и за извършване на разход, без посочена сума на разхода, както и дата на която е извършен предварителния контрол.
На основание чл. 72, ал. 5 от ЗПКОНПИ, с покана с изх. № ЦУ01/2978/17.02.20202 г. на КПКОНПИ, Виктор Кирчев, в качеството му на директор на Регионална здравна инспекция – К. и лице, заемащо висша публична длъжност по чл. 6, ал. 1, т. 23 от ЗПКОНПИ, е поканен за изслушване пред Комисията на 26.02.2020 г. от 10.30  часа, на което същият се яви лично и с упълномощения от него адвокат И. Й..
На заседание на комисията 26.02.2020 г., обективирано в т. 1 от Протокол № 936 от същата дата, Виктор Кирчев е изслушан по реда на чл.72, ал. 5 от ЗПКОНПИ.
В обясненията си пред Комисията Виктор Кирчев заявява, че кабинетът на съпругата му за неконвенционални методи за благоприятно въздействие върху индивидуалното здраве е открит през месец февруари 2016 г., когато той все още не е бил назначен за директор на РЗИ-К.. През 2017 г. главният държавен здравен инспектор, във връзка с постъпила жалба, е изпратил писмо до РЗИ за проверка на всички кабинети за неконвенционални методи за благоприятно въздействие върху индивидуалното здраве на територията на страната. Насочил е писмото към директора на Дирекция „Медицински дейности“, който от своя страна е възложил проверката на инспектор Т., която е извършила проверката на регистрираните на територията на РЗИ-К. кабинети, като той от своя страна е изпратил доклад до главния държавен здравен инспектор за резултата от извършената проверка. Със своя заповед е упълномощил главния секретар на РЗИ-К. да извършва регистрацията на кабинетите осъществяващи неконвенционални методи за благоприятно въздействие върху индивидуалното здраве. Във връзка с постъпил сигнал по отношение на дейността на съпругата му е разпоредена проверка от страна на Медицинския надзор и в тази връзка, същият е уведомил Медицинския надзор за свързаността си със съпругата си и е поискал проверката да бъде извършена от друга Регионална здравна инспекция.
По отношение на закупените авточасти от дружествата „********“ ООД и „********“ ООД, заявява че автопарка на РЗИ-К. се състои предимно от автомобили марка „***“, които са доста стари и амортизирани. След постъпил доклад от техническия експерт за състоянието на автомобилите е разпоредил да се вземат мерки за привеждане на автопарка в задоволително техническо състояние. По длъжностна характеристика  и със заповед е вменено на механик-монтьора в РЗИ-К. да следи за техническото състояние на автопарка. Той е служителя, който контролира изправността на автомобилите и при установена техническа неизправност търси откъде и какви части да бъдат закупени и координира с директора на дирекцията, който одобрява закупуването им. Финансовият контрольор изразява становище относно налични финансови средства за поемане на разхода и главният секретар на РЗИ-К. окончателно одобрява закупуването. След представяне на фактура счетоводителят я осчетоводява и като я въведе в системата за плащане той оторизира плащането с електронен подпис. Тези принципни правила се прилагат  и за всички останали разходи от страна на РЗИ-К.. От 2017 г. е започнал да оторизира плащанията с електронен подпис, след извършена проверка от Инспектората на Министерство на здравеопазването, като до този момент това се е извършвало от главния секретар, по заповед на предишния директор на РЗИ-К.. При извършването на плащанията не е предполагал, че авточастите са били закупувани от дружествата „********“ ООД и „********“ ООД.
Във връзка с предявените разходни касови ордери с № 389/27.12.2016 г., № 394/27.12.2016 г. и бюджетно платежно нареждане № от 28.08.2016 г. по фактура № 1237, заявява, че положените подписи не са негови.
Адв. Й. заявява, че не е налице конфликт на интереси при извършване на плащанията към дружествата „********“ ООД и „********“ ООД, тъй като е спазена изцяло процедурата, разписана от Министерство на здравеопазването по отношение на финансирането и оторизирането на плащанията.

Въз основа на така изяснената фактическа обстановка, комисията установи следното от правна страна:

Конфликтът на интереси е административно нарушение и спрямо него следва да се вземе предвид принципът на чл. 3, ал. 1 от Закона за административните нарушения и наказания и приложение да намери законът, който е бил в сила по време на извършването на нарушението.
За да е осъществен конфликт на интереси по смисъла на чл. 2 от ЗПУКИ (отм.), респективно чл. 52 от Закона за противодействие на корупцията и за отнемане на незаконно придобитото имущество (ЗПКОНПИ), трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 2, ал. 2 и ал. 3 от ЗПУКИ (отм.), респективно в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по- ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Виктор Кирчев, в качеството си на директор на Регионална здравна инспекция – К. от 08.03.2016 г. до 23.01.2018 г., когато влиза в сила ЗПКОНПИ, е бил лице, заемащо публична длъжност по смисъла чл. 3, т. 18 от ЗПУКИ (отм.), а след тази дата е лице, заемащо висша публична длъжност по чл. 6, ал. 1, т. 23, предложение второ от ЗПКОНПИ.
Наличието на граждански брак между Виктор Кирчев и Х. В. К. обуславя свързаност по смисъла на § 1, т. 1 от ДР на ЗПУКИ (отм.), респективно и по смисъла на § 1, т. 15, б.“а“ от ДР на ЗПКОНПИ. 
Х.В. К. от 05.02.2016 г. е управител и съдружник в дружествата „********“ ООД с ЕИК ******** и „********“ ООД с ЕИК ********, а също така от 09.05.2017 г. е й управител и едноличен собственик на капитала на „********“ ЕООД с ЕИК ********.
Наличието на свързани лица само по себе си не представлява конфликт на интереси. Свързаността създава риск от такъв в случаите, при които лицето, заемащо публична длъжност упражнява правомощия или изпълнява задължения по служба повлияно от частен интерес.
Определящо за установяването или липсата на конфликт на интереси е наличието на упражнено правомощие по служба в частен интерес - личен или на свързано лице по смисъла на § 1, т. 1 от ДР на ЗПУКИ (отм.), респективно по смисъла на § 1, т. 15 от ДР на ЗПКОНПИ, предопределен от възможността за реализиране на материална или нематериална облага, както и възможност този интерес да повлияе върху безпристрастното и обективно изпълнение на правомощията по служба на лицето, заемащо висша публична длъжност.
Конфликт на интереси е налице тогава, когато лицето, заемащо висша публична длъжност е упражнило правомощията си в съответствие с материалноправните предпоставки за тяхното прилагане, но това е станало в негов или на свързано с него лице, тъй като конфликтът на интереси се обективира не в резултата – придобита облага, а във възможността частният интерес да повлияе на обективното и безпристрастно изпълнение на правомощията.
Разпоредбата на чл. 9, ал. 1 от ЗПУКИ (отм.), съответно чл. 59, ал. 1, хипотеза втора от ЗПКОНПИ предвижда, че лице заемащо висша публична длъжност няма право да разходва бюджетни средства в интерес на юридически лица с нестопанска цел, търговски дружества или кооперации, в които то или свързани с него лица са членове на орган на управление или контрол, управители, съдружници или притежават дялове или акции.
Съгласно разпоредбата на чл. 3 от Устройствен правилник на регионалните здравни инспекции, Регионалната здравна инспекция е юридическо лице на бюджетна издръжка - второстепенен разпоредител с бюджет към министъра на здравеопазването, със седалище населеното място - административен център на областта. Издръжката на РЗИ се формира от субсидии от държавния бюджет и от други приходи съгласно чл. 10а от Закона за здравето.
Съгласно чл. 9, т. 1 директорът на РЗИ организира, ръководи и контролира цялостната дейност на РЗИ, както и връзките ѝ с други организации, а съгласно т. 3 се разпорежда с бюджетните средства на РЗИ и носи отговорност за тяхното управление и за законосъобразното им разходване.
Съгласно раздел I „Длъжностни задължения“, т. 1. 3 „Основни задължения“ от длъжностната характеристика на длъжността „директор на РЗИ“, връчена на 01.03.2019 г. на Виктор Кирчев, директорът се разпорежда с бюджетните средства на РЗИ и носи отговорност за тяхното управление и за законосъобразното им разходване, съгласно т. 2.2 предприема административни мерки за недопускане и противодействие на корупцията в РЗИ, а съгласно т. 2.3 „Специфични и допълнителни задължения“ – работи за осигуряването на съвременна материално-техническа база на РЗИ, оптималното и оборудване с апаратура, техника и транспорт и организира текущата и поддръжка.
В хода на производството е установено, че на дружеството „********“ ООД с ЕИК ********, с бюджетни платежни нареждания, чрез електронно банкиране Виктор Кирчев, в качеството си на директор на Регионална здравна инспекция – К. са изплатени суми за резервни части и консумативи за автомобили, собственост на РЗИ-К., както следва:
· бюджетно платежно нареждане № 69289/17.01.2017 г. по фактура № 1285/12.01.2017 г., сума в размер 65 лв.;
· бюджетно платежно нареждане № 69801/26.01.2017 г. по фактура № 1286/19.01.2017 г., сума в размер на 41.00 лв.;
· бюджетно платежно нареждане № 73872/18.05.2017 г. по фактура № 1340/18.05.2017 г., сума в размер на 746.00 лв.;
· бюджетно платежно нареждане № 78292/12.09.2017 г. по фактура № 1388/05.09.2017 г., сума в размер на 156.00 лв.;
· бюджетно платежно нареждане № 79951/25.10.2017 г. по фактура № 1412/25.10.2017 г., сума в размер на 163.00 лв.;
· бюджетно платежно нареждане № 83180/18.12.2017 г. по фактура № 1425/04.12.2017 г., сума в размер на 90.00 лв.;
· бюджетно платежно нареждане № 83179/18.12.2017 г. по фактура № 1424/04.12.2017 г., сума в размер на 241.00 лв.;
· бюджетно платежно нареждане № 84125/24.01.2018 г. по фактура № 1439/04.12.2018 г., сума в размер на 51.00 лв.;
· бюджетно платежно нареждане № 97000/20.11.2018 г. по фактура № 1494/19.11.2018 г., сума в размер на 60.00 лв.;
· бюджетно платежно нареждане № 101991/08.03.2019 г. по фактура № 1518/07.03.2019 г., сума в размер на 137.00 лв.
Общо изплатените суми на „********“ ООД са в размер на 1750 (хиляда седемстотин и петдесет) лв.
Виктор Кирчев в качеството си на директор на Регионална здравна инспекция – К. и лице заемало публична длъжност по смисъла на чл. 3, т. 18 от ЗПУКИ (отм.), респективно лице, заемащо висша публична длъжност по чл. 6, ал. 1, т. 23, предложение второ от ЗПКОНПИ е упражнил правомощията си произтичащи от разпоредбата на чл. 9, т. 3 от Устройствен правилник на регионалните здравни инспекции във връзка с т. 1. 3 „Основни задължения“ и т. 2.3 „Специфични и допълнителни задължения“ от длъжностната си характеристика, като е подписал с електронен подпис бюджетни платежни нареждания, е разходвал бюджетни средства в интерес на дружеството „********“ ООД, в което свързаното с него лице – Х. В. К. е управител и съдружник.
Изложеното налага извода за наличие на частен интерес по смисъла на чл. 2, ал. 2 от ЗПУКИ (отм.), респективно по смисъла на смисъла на чл. 53 от ЗПКОНПИ, повлиял върху безпристрастното и обективно изпълнение на правомощията му по служба при разходването на бюджетни средства на РЗИ-К..
Съгласно чл. 2, ал. 2 от ЗПУКИ (отм.), респективно чл. 53 от ЗПКОНПИ частният интерес включва целта и мотива на действията на лицето, заемащо публична длъжност при упражняване на правомощията му по служба.
Облагата в конкретния случай е материална и се изразява в доход в пари за дружеството „********“ ООД в размер на 1750 (хиляда седемстотин и петдесет) лв., в което свързаното с Виктор Кирчев лице е управител и съдружник.
Следователно налице са елементите на понятието „конфликт на интереси“ по чл. 2, ал. 1 от ЗПУКИ (отм.), респективно по чл. 52 от ЗПКОНПИ. 
С подписването с електронен подпис на бюджетни платежни нареждания с № 69289/17.01.2017 г., № 69801/26.01.2017 г., № 73872/18.05.2017 г., № 78292/12.09.2017 г., № 79951/25.10.2017 г., № 83180/18.12.2017 г., № 83179/18.12.2017 г., № 84125/24.01.2018 г., № 97000/20.11.2018 г. и № 101991/08.03.2019 г., чрез електронно банкиране Виктор Кирчев, в качеството си на директор на Регионална здравна инспекция – К. и лице заемало публична длъжност по смисъла на чл. 3, т. 18 от ЗПУКИ (отм.) и лице, заемащо висша публична длъжност по чл. 6, ал. 1, т. 23, предложение второ от ЗПКОНПИ е извършил нарушения на разпоредбите на чл. 9, ал. 1 от ЗПУКИ (отм.) – на 17.01.2017 г., 26.01.2017 г., 18.05.2017 г., 12.09.2017 г., 25.10.2017 г. и 18.12.2017 г., съответно и на чл. 59, ал. 1, хипотеза втора от ЗПКОНПИ – на 24.01.2018 г., 20.11.2018 г. и 08.03.2019 г., като е разходвал бюджетни средства в интерес на търговското дружество „********“ ООД с ЕИК ********, в което свързаното с него лице – Х. В. К. е управител и съдружник.
Нарушенията на разпоредбите на чл. 9, ал. 1 от ЗПУКИ (отм.), съответно на чл. 59, ал. 1, хипотеза втора от ЗПКОНПИ са извършени в гр.К..
Обстоятелството, че са спазени изискванията на Закона за финансово управление и контрол в публичния сектор и Правилата за изграждане на системи за финансово управление и контрол на качеството на дейността на РЗИ-К. при поемането на финансовите задължения, свързани с извършените плащания по отношение на дружеството „********“ ООД не изключват отговорността на Виктор Кирчев, в качеството му на директор на Регионална здравна инспекция – К.
Законодателят в нормата на чл. 19, ал. 1 от ЗПУКИ (отм.) е въвел задължение лице, заемащо публична длъжност, само да се отстрани от изпълнение на правомощията си по служба, когато по конкретен повод е налице частен интерес.
Законодателят е предвидил законов механизъм за избягване на ситуации на конфликт на интереси посредством института на подаване на декларация за конфликт на интереси по конкретен повод и института на „самоотстраняване“ от изпълнение на служебни задължения. На основание чл. 16 от ЗПУКИ (отм.) лице, заемащо публична длъжност, подава декларация, когато има частен интерес от упражняване на свое правомощие по служба. Декларацията се подава преди започването или по време на изпълнението на правомощията от лицето, което има частен интерес. Още повече, при наличие на частен интерес, лицето следва да се отстрани от изпълнение на правомощията си или на задължение по служба, по реда на чл. 19 от ЗПУКИ (отм.).
За Виктор Кирчев, в качеството му на лице, заемащо публична длъжност на 17.01.2017 г., на 26.01.2017 г., на 18.05.2017 г., на 12.09.2017 г., на 25.10.2017 г., на 18.12.2017 г. и на 18.12.2017 г. е възникнало задължение за подаване на декларация за конфликт на интереси по конкретен повод, съгласно разпоредбата на чл. 12, т. 4 във връзка с чл. 16 от ЗПУКИ (отм).
Към настоящият момент ЗПУКИ е отменен по силата на § 3, т. 3 от ПЗР на Закона за противодействие на корупцията и за отнемане на незаконно придобито имущество /ЗПКОНПИ/ (обн., ДВ, бр.7 от 19.01.2018 г.). Чл. 3, ал. 1 от ЗАНН предвижда, че за всяко нарушение се прилага нормативният акт, който е бил в сила по време на извършването му, като съгласно чл. 3, ал. 2 от ЗАНН, ако до влизане в сила на наказателното постановление последват различни нормативни разпоредби, прилага се онази от тях, която е по-благоприятна за нарушителя.
По отношение на нарушението - по чл. 16, ал. 1, вр. с чл. 12, т. 4 от ЗПУКИ (отм.), на Виктор Кирчев не следва да бъде наложена глоба. По ЗПКОНПИ е предвидена административнонаказателна отговорност за неподаване на декларация, съгласно чл. 173, ал. 1 от ЗКОНПИ - глоба в размер от 1000 до 3000 лв., но сред изчерпателно изброените в чл. 35, ал. 1 от ЗКОНПИ декларации, които следва да подават лицата, заемащи висши публични длъжности, не е предвидено подаването на декларация за частен интерес по конкретен повод. С оглед изложеното, ЗПКОНПИ се явява по-благоприятен от ЗПУКИ(отм.), поради което следва да се приложи по-благоприятния закон.
Нарушението по чл. 9, ал. 1 от ЗПУКИ (отм.), изразяващо се в забраната лице, заемащо публична длъжност да разходва бюджетни средства в интерес на юридически лица с нестопанска цел, търговски дружества или кооперации, в които то или свързани с него лица са членове на орган на управление или контрол, управители, съдружници или притежават дялове или акции е идентично с нарушението по чл. 59, ал. 1, хипотеза втора от сега действащия ЗПКОНПИ. За посоченото нарушение чл. 35, ал. 1 от ЗПУКИ (отм.) е предвиждал глоба в размер от 5000 лева до 7000 лева, докато действащият ЗПКОНПИ в чл. 171, ал. 1 предвижда глоба в размер от 5000 до 10000 лева за нарушение на разпоредба на раздел II от глава осма. С оглед изложеното, ЗПУКИ (отм.) се явява по-благоприятен от ЗПКОНПИ, поради което за извършените нарушения от страна на Виктор Кирчев, в качеството му на лице, заемащо публична длъжност по чл. 9, ал. 1 от ЗПУКИ (отм.) на датите 17.01.2017 г., 26.01.2017 г., 18.05.2017 г., 12.09.2017 г., 25.10.2017 г., 18.12.2017 г. и  18.12.2017 г., следва да се приложи по-благоприятния закон.
Съгласно разпоредбата на чл. 63, ал. 1 от ЗПКОНПИ когато лице, заемащо висша публична длъжност, има частен интерес, то е длъжно до си направи самоотвод от изпълнението на конкретно правомощие или задължение по служба, като уведоми органа по избора или назначаването.
Преди подписването с електронен подпис на бюджетните платежни нареждания № 84125/24.01.2018 г., № 97000/20.11.2018 г. и № 101991/08.03.2019 г. по отношение на дружеството „********“ ООД, Виктор Кирчев е следвало да си направи самоотвод от изпълнението на конкретното правомощие по служба, поради наличието на частен интерес, което същият не е извършил. Още повече, че съгласно изискванията на т. 2.2. от длъжностната си характеристика, като директор на РЗИ-К. следва да предприема мерки за недопускане и противодействие на корупцията в Регионалната здравна инспекция.
Установените от Комисията нарушения на чл. 9, ал. 1 от ЗПУКИ (отм.), съответно на чл. 59, ал. 1, хипотеза втора от ЗПКОНПИ, налага реализиране на предвидените санкционни последици, наложени при преценка характера и тежестта на нарушението, личността на нарушителя и общественото въздействие на нарушението, както и отнемане по чл. 81 от ЗПКОНПИ.
На основание чл. 81, ал. 1 от ЗПКОНПИ и във връзка с писмо от Министерство на здравеопазването, вх.№ ЦУ01/4081 от 05.03.2020 г. на КПКОНПИ, на отнемане в полза на държавата подлежи сума в размер на 407.30 лв. (четиристотин и седем лв. и тридесет стотинки), представляваща полученото от Виктор Кирчев нетно дневно възнаграждение на датите на които същият е разходвал бюджетните средства в интерес на търговското дружество„********“ ООД.
На основание чл. 81, ал. 2 от ЗПКОНПИ, на отнемане в полза на държавата подлежи и сумата в размер на 1750 (хиляда седемстотин и петдесет) лв., представляваща доход в пари за дружеството „********“ ООД, получени с бюджетни платежни нареждания с № 69289/17.01.2017 г., № 69801/26.01.2017 г., № 73872/18.05.2017 г., № 78292/12.09.2017 г., № 79951/25.10.2017 г., № 83180/18.12.2017 г., № 83179/18.12.2017 г., № 84125/24.01.2018 г., № 97000/20.11.2018 г. и № 101991/08.03.2019 г., явяваща се материална облага в резултат от конфликта на интереси.
В хода на производството се установи, че по фактури с № 1181/05.05.2016 г., № 1237/29.08.2016 г., № 1254/07.10.2016 г., с издател дружеството „********“ ООД, както и по фактури с № 100/31.10.2016 г., № 103/11.11.2016 г., № 103/11.11.2016 г., 106/11.11.2016 г., № 111/27.12.2016 г. и № 110/27.12.2016 г., с издател дружеството „********“ ООД плащанията от страна на РЗИ-К. са извършвани чрез електронно банкиране от П. К. П., в качеството й на главен секретар на Регионална здравна инспекция – К..
Горното обстоятелство налага извода, че Виктор Кирчев, в качеството си на директор на Регионална здравна инспекция – К. и лице, заемало публична длъжност, по смисъла на чл. 3, т. 18 от ЗПУКИ (отм.) не е упражнил правомощия по служба във връзка с извършените плащания по фактури с № 1181/05.05.2016 г., № 1237/29.08.2016 г., № 1254/07.10.2016 г., № 100/31.10.2016 г., № 103/11.11.2016 г., № 103/11.11.2016 г., 106/11.11.2016 г., № 111/27.12.2016 г. и № 110/27.12.2016 г. по отношение на дружествата „********“ ООД и „********“ ООД.
Липсата на упражнени правомощия по служба, като елемент от състава на конфликта на интереси по чл. 2, ал. 1 от ЗПУКИ (отм.) изключва наличието на нарушение на разпоредбите на Глава втора от ЗПУКИ (отм.) от страна на Виктор Кирчев, в качеството му на лице, заемало публична длъжност по смисъла на чл. 3, т. 18, от ЗПУКИ (отм.), при разходването на бюджетни средства на РЗИ-К. по фактури с № 1181/05.05.2016 г., № 1237/29.08.2016 г., № 1254/07.10.2016 г., № 100/31.10.2016 г., № 103/11.11.2016 г., № 103/11.11.2016 г., 106/11.11.2016 г., № 111/27.12.2016 г. и № 110/27.12.2016 г.
Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава втора от ЗПУКИ (отм.), които представляват негова проявна форма и води до липсата на конфликт на интереси.
Видно от Удостоверение за регистрация на лице, което упражнява неконвенционални методи за благоприятно въздействие върху индивидуалното здраве № 6/05.02.2016 г., издадено от С. Н., в качеството й на директор на РЗИ-К., Х. В. К. с адрес в гр.К., бул.“ ********“ № ** е вписана в Регистър на неконвенционални методи за благоприятно въздействие върху индивидуалното здраве на РЗИ-К. и има право да упражнява неконвенционални методи за благоприятно въздействие върху индивидуалното здраве, свързани с използване на нетрадиционни физикални методи – диетика и лечебно гладуване и е вписана в Регистъра на РЗИ-К. с рег.№ ********.
Съгласно чл. 10 от Устройствения правилник на Регионалните здравни инспекции директорът на РЗИ при осъществяване на своите правомощия издава индивидуални административни актове.
Съгласно разпоредбата на чл. 31, ал. 2, т.4, т. 7, т. 25 и т. 28 от Устройствения правилник на Регионалните здравни инспекции Дирекция "Медицински дейности", извършва регистрация на лицата, упражняващи неконвенционални методи за благоприятно въздействие върху индивидуалното здраве, и осъществява контрол върху дейността им; извършва проверки по чл. 93 от Закона за здравето по жалби и сигнали при нарушаване на правата на пациентите или при спорове, свързани с медицинското обслужване, и участва в съвместни проверки с Изпълнителна агенция "Медицински надзор"; съставя актове за административни нарушения и предлага на директора на РЗИ налагането на принудителни административни мерки, предвидени в закон; извършва други дейности, произтичащи от нормативен акт или от законните разпореждания на директора на РЗИ.
Във връзка с разпореждането на Главния държавен здравен инспектор до директорите на Регионалните здравни инспекции, обективирано в писмо с изх.№ 11-02-75/13.11.2017 г. Виктор Кирчев, в качеството си на директор на Регионална здравна инспекция – К., е издал заповед № РД 01-187/04.12.2017 г., с която на основание чл. 10 от Устройствения правилник на Регионалните здравни инспекции е наредил В. Д. П. – главен инспектор в дирекция „Медицински дейности“ да извърши проверка по спазване на нормативните изисквания към дейността на регистрираните в РЗИ-К. лица, които упражняват неконвенционални методи за благоприятно въздействие върху индивидуалното здраве.
В изпълнение на заповед № РД 01-187/04.12.2017 г. с Констативен протокол № 17/11.12.2017 г. за резултатите от направената проверка д-р П. е констатирано, че лицата практикуващи неконвенционални методи на лечение са спазили нормативните изисквания и не са предприемани административно-наказателни мероприятия от страна на РЗИ-К., в това число и по отношение на Х. В. К., вписана в Регистъра на РЗИ-К. с рег.№ ********.
В резултат на извършената проверка Виктор Кирчев е изготвил доклад с изх.№ К-2412#1/11.12.2017 г. за резултата от същата, отразяващ констатациите на главения инспектор в дирекция „Медицински дейности“.
В хода на производството се установи, че с издаването на заповед № РД 01-187/04.12.2017 г. Виктор Кирчев, в качеството си на директор на Регионална здравна инспекция – К. и лице, заемало публична длъжност, по смисъла на чл. 3, т. 18 от ЗПУКИ (отм.) е упражнил правомощията си по служба, произтичащи от разпоредбата на чл. 10 от Устройствения правилник на Регионалните здравни инспекции.
Така издадената заповед е в пряка връзка с разпореждането на Главния държавен здравен инспектор до директорите на Регионалните здравни инспекции за извършване на проверки по отношение на спазване на нормативните изисквания към дейността на всички регистрирани в РЗИ лица, които упражняват неконвенционални методи за благоприятно въздействие върху индивидуалното здраве.
Обстоятелството, че в обхвата на извършената проверка попадат всички регистрирани лица, осъществяващи упражняващи неконвенционални методи за благоприятно въздействие върху индивидуалното здраве на територията на РЗИ-К, в това число и на дейността на свързаното с Виктор Кирчев лице изключва наличието на частен интерес на лицето, заемало публична длъжност. Проверката е възложена на дирекция „Медицински дейности“ в РЗИ-К., в чиито контролни функции, съгласно разпоредбата на чл. 31 от Устройствения правилник на Регионалните здравни инспекции попадат лицата, осъществяващи упражняващи неконвенционални методи за благоприятно въздействие върху индивидуалното здраве.
Предвид изложеното, се налага извода, че при издаването на заповед № РД 01-187/04.12.2017 г. Виктор Кирчев, в качеството си на директор на Регионална здравна инспекция – К. и лице, заемало публична длъжност, по смисъла на чл. 3, т. 18 от ЗПУКИ (отм.) са налице два от елементите на състава на конфликт на интереси по чл. 2 от ЗПУКИ (отм.), а именно: лице, заемало в публична длъжност и упражнени от него правомощия по служба. Липсва обаче третият елемент – наличието на частен интерес, който би могъл да повлияе върху безпристрастното и обективно изпълнение на правомощията  по служба от страна на Виктор Кирчев.
Липсата на частен интерес на лицето, заемало публична длъжност или на свързано с него лице по смисъла на § 1, т. 1 от ДР на ЗПУКИ (отм.) при упражняването на правомощията или задълженията му по служба по конкретен повод, изключва наличието на нарушение на разпоредбите на Глава II от ЗПУКИ (отм.) от страна на Виктор Кирчев, в качеството му на лице, заемало висша публична длъжност по смисъла на чл. 3, т. 18 от ЗПУКИ (отм.), при издаването на заповед № РД 01-187/04.12.2017 г.
Предвид изложеното, се налага извода, че са налице два от елементите на състава на конфликт на интереси, а именно: лице заемало публична длъжност и упражнени от лицето правомощия по служба. Липсва частен интерес – негов или на свързано с него лице. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава II от ЗПУКИ (отм.), които представляват негова проявна форма и води до липсата на конфликт на интереси по смисъла на чл. 2 от ЗПУКИ (отм.).
Обстоятелството, че във връзка с разпоредена проверка от Изпълнителния директор на Изпълнителна агенция „Медицински надзор“ по отношение на дейността на Х. В. К., като лице, упражняващо неконвенционални методи за благоприятно въздействие върху индивидуалното здраве Виктор Кирчев, в качеството си на директор на Регионална здравна инспекция – К. е уведомил Изпълнителният директор за наличието на свързаност със съпругата си и е предложил проверката да се извърши от други контролни органи налага извода за правомерно поведение, съобразено с изискванията на Раздел II „Действия за предотвратяване на конфликт на интереси“ от ЗПКОНПИ.

Предвид изложеното, Комисията за противодействие на корупцията и за отнемане на незаконно придобитото имущество, на основание чл. 74 от ЗПКОНПИ, във вр. с чл.35, ал.1 от ЗПУКИ (отм.), чл. 171, ал. 1 от ЗПКОНПИ и чл. 81, ал. 1 и ал. 2 от ЗПКОНПИ и във вр. с чл. 3, ал. 2 от ЗАНН,

РЕШИ:

	УСТАНОВЯВА конфликт на интереси по отношение Виктор Кирчев с ЕГН ********, директор на Регионална здравна инспекция – К. и в това му качество лице, заемало публична длъжност, по смисъла на чл. 3, т. 18 от ЗПУКИ (отм.), за това, че с бюджетни платежни нареждания с № 69289/17.01.2017 г., № 69801/26.01.2017 г., № 73872/18.05.2017 г., № 78292/12.09.2017 г., № 79951/25.10.2017 г., № 83180/18.12.2017 г., № 83179/18.12.2017 г. и е разходвал бюджетни средства в интерес на търговско дружество „********“ ООД с ЕИК ********, в което свързаното с него лице – Х. В. К. е управител и съдружник, с което е нарушил забраната по чл. 9, ал. 1 от ЗПУКИ (отм.).

	НАЛАГА: глоба в размер на 5000 (пет хиляди) лв. на Виктор Кирчев с ЕГН ********, с постоянен адрес в гр.К., бул. „********“ № **, вх.“ **“, ет. **, ап. **, на основание чл. 35, ал. 1 от ЗПУКИ (отм.) за осъществен конфликт на интереси по чл. 2 от ЗПУКИ (отм.), за нарушение на разпоредбата на чл. 9, ал. 1 от ЗПУКИ (отм.), извършено в качеството му на директор на Регионална здравна инспекция – К. и лице, заемало публична длъжност, по смисъла на чл. 3, т. 18 от ЗПУКИ (отм.), във връзка с бюджетни платежни нареждания с № 69289/17.01.2017 г., № 69801/26.01.2017 г., № 73872/18.05.2017 г., № 78292/12.09.2017 г., № 79951/25.10.2017 г., № 83180/18.12.2017 г., № 83179/18.12.2017 г., с което е разходвал бюджетни средства в интерес на търговско дружество „********“ ООД с ЕИК ********.

	УСТАНОВЯВА конфликт на интереси по отношение Виктор Кирчев с ЕГН ********, директор на Регионална здравна инспекция – К. и лице, заемащо висша публична длъжност, по смисъла на чл. 6, ал. 1, т. 23, предложение второ от ЗПКОНПИ, за това, че е подписал с електронен подпис бюджетни платежни нареждания с № 84125/24.01.2018 г., № 97000/20.11.2018 г. и № 101991/08.03.2019 г. и е разходвал бюджетни средства в интерес на търговско дружество „********“ ООД с ЕИК ********, в което свързаното с него лице – Х. В. К. е управител и съдружник, с което е нарушил забраната по чл. 59, ал. 1, хипотеза втора от ЗПКОНПИ.
	
	НАЛАГА: глоба в размер на 5000 (пет хиляди) лв. на Виктор Кирчев с ЕГН ********, с постоянен адрес в гр.К., бул. „********“ № **, вх.“ **“, ет. **, ап. **, на основание чл. 171, ал. 1 от ЗПКОНПИ за осъществен конфликт на интереси по чл. 52 от ЗПКОНПИ, за нарушение на разпоредбата на чл. 59, ал. 1, хипотеза втора от ЗПКОНПИ, извършено в качеството му на директор на Регионална здравна инспекция – К. и лице, заемащо висша публична длъжност, по смисъла на чл. 6, ал. 1, т. 23, предложение второ от ЗПКОНПИ, във връзка с бюджетни платежни нареждания № 84125/24.01.2018 г., № 97000/20.11.2018 г. и № 101991/08.03.2019 г., с което е разходвал бюджетни средства в интерес на търговско дружество „********“ ООД с ЕИК ********.

ОТНЕМА: в полза на държавата от Виктор Кирчев с ЕГН ********, с постоянен адрес в гр.К., бул. „********“ № **, вх.“ **“, ет. **, ап. **, сума в размер на: 407.30 лв. (четиристотин и седем лв. и тридесет стотинки) лева, представляваща нетното дневно възнаграждение за датите на разходване на бюджетните средства, получено от деянията, породили конфликт на интереси, на основание чл. 81, ал. 1 от ЗПКОНПИ.

ОТНЕМА: в полза на държавата от Виктор Кирчев с ЕГН ********, с постоянен адрес в гр.К., бул. „********“ № **, вх.“ **“, ет. **, ап. **, сума в размер на: 1750 (хиляда седемстотин и петдесет) лв., представляваща равностойността на получената материална облага, в резултат на установения конфликт на интереси, на основание чл. 81, ал. 2 от ЗПКОНПИ.

НЕ УСТАНОВЯВА конфликт на интереси по отношение на Виктор Кирчев с ЕГН ********, директор на Регионална здравна инспекция – К. и лице, заемало публична длъжност, по смисъла на чл. 3, т. 18 от ЗПУКИ (отм.), във връзка с разходването на бюджетни средства на РЗИ-К. по фактури с № 1181/05.05.2016 г., № 1237/29.08.2016 г., № 1254/07.10.2016 г., № 100/31.10.2016 г., № 103/11.11.2016 г., № 103/11.11.2016 г., 106/11.11.2016 г., № 111/27.12.2016 г. и № 110/27.12.2016 г., поради липса на упражнени правомощия по служба.

НЕ УСТАНОВЯВА конфликт на интереси по отношение на Виктор Кирчев с ЕГН ********, директор на Регионална здравна инспекция – К. и лице, заемало публична длъжност, по смисъла на чл. 3, т. 18 от ЗПУКИ (отм.), във връзка с издаването на заповед № РД 01-187/04.12.2017 г., поради липса на частен интерес, негов или на свързано с него лице по смисъла на § 1, т. 1 от ДР на ЗПУКИ (отм.).

Сумата, посочена в настоящото решение, в размер на 12 157, 30 лв. (дванадесет хиляди сто петдесети седем лева и тридесет стотинки), следва да се преведе по банкова сметка на КПКОНПИ:
	
Банка: БНБ
Банкова сметка /IBAN/: BG81 BNBG 9661 3000 1402 01
Банков идентификационен код /BIC/: BNBGBGSD
Бенефициент: Комисия за противодействие на корупцията и за отнемане на незаконно придобитото имущество

На основание чл. 74, ал. 3 от ЗПКОНПИ, в седемдневен срок, считано от датата на уведомяване за решението, можете да заплатите доброволно сумата от 12 157, 30 лв. (дванадесет хиляди сто петдесети седем лева и тридесет стотинки) по горепосочената банкова сметка.

На основание чл. 76, ал. 1 от ЗПКОНПИ, решението може да се оспори от заинтересованото лице пред Административен съд К., по реда на Административнопроцесуалния кодекс, в 14-дневен срок от съобщаването му.

Препис от решението да се изпрати на Окръжна прокуратура К., с оглед преценка за реализиране на правомощията й по чл. 76, ал. 2 от ЗПКОНПИ.

С РЕШЕНИЕТО ДА БЪДЕ ЗАПОЗНАТА Дирекция „Противодействие на корупцията“.

